Document ID: 31991R2655

ΚΑΝΟΝΙΣΜΟΣ (ΕΟΚ) αριθ. 2655/91 ΤΗΣ ΕΠΙΤΡΟΠΗΣ της 5ης Σεπτεμβρίου 1991 για την τροποποίηση του κανονισμού (ΕΟΚ) αριθ. 1257/91 περί των λεπτομερειών χορηγήσεως ενισχύσεως για την ιδιωτική αποθεματοποίηση των τυρών κεφαλοτύρι και κασέρι
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1630/91 (2), και ιδίως το άρθρο 9 παράγραφος 3 και το άρθρο 28,
Εκτιμώντας:
ότι το άρθρο 1 του κανονισμού (ΕΟΚ) αριθ. 1257/91 της Επιτροπής (3) προβλέπει τη χορήγηση ενισχύσεως για την ιδιωτική αποθεματοποίηση 4 000 τόνων των τυρών κεφαλοτύρι και κασέρι που παρασκευάζονται από πρόβειο γάλα- ότι η ελληνική νομοθεσία σχετικά με την παρασκευή των εν λόγω τύπων τυρών προβλέπει ότι μπορούν να παρασκευάζονται από πρόβειο ή κατσικίσιο γάλα ή από μείγμα των δύο αυτών τύπων γάλακτος- ότι πρέπει να προσαρμοστούν οι διατάξεις του ανωτέρω κανονισμού σύμφωνα με την εν λόγω νομοθεσία-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 1 του κανονισμού (ΕΟΚ) αριθ. 1257/91 αντικαθίσταται από το ακόλουθο κείμενο:
"Άρθρο 1
Χορηγείται ενίσχυση για την ιδιωτική αποθεματοποίηση 4 000 τόνων των τυρών κεφαλοτύρι και κασέρι που παρασκευάζονται από πρόβειο ή κατσικίσιο γάλα ή από μείγμα των δύο αυτών τύπων γάλακτος, το οποίο παράγεται στην Κοινότητα και ανταποκρίνεται στους όρους των άρθρων 2 και 3.".
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 15 Μαΐου 1991. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Σεπτεμβρίου 1991.

Labels: 3
17
6